
22 Δεκεμβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 4561 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τροποποίηση της αριθμ. 191745/05/2006 υπουρ¬ 
γικής απόφασης, όπως ισχύει σήμερα. 

2 

Γενικός Ενιαίος Κανονισμός Εργασίας Διεξαγωγής 
των Φορτοεκφορτωτικών Εργασιών Λιμένος. 

3 

Ειδική πιστοποίηση και ανανέωση πιστοποίησης 
Ν.Π.Ι.Δ. ως φορέων παροχής υπηρεσιών Κοινωνι¬ 
κής Φροντίδας μη κερδοσκοπικού χαρακτήρα. 

4 

Συμπλήρωση της υπ' αριθμ. Οικ. 84337/4020/ 
24.11.2017 (Β' 4124) κοινής απόφασης των 
Υπουργών Οικονομίας και Ανάπτυξης - Υποδο¬ 
μών και Μεταφορών. 


ΑΠΟΦΑΣΕΙΣ 

Αριθμ. αττόφ. /Β7/ΟΑΕ Δ/ 2623/296 (1) 

Τροποποίηση της αριθμ. 191745/05/2006 υπουρ¬ 
γικής απόφασης, όπως ισχύει σήμερα. 

ΟΙ ΥΠΟΥΡΓΟΙ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΟΙΚΟΝΟΜΙΚΩΝ 

Έχοντας υπόψη: 

1 .Τις διατάξειςτης παρ. 2 του άρθρου 27 του ν. 3227/2004 
(Α' 31) «Μέτρα για την αντιμετώπιση της Ανεργίας». 

2. Τις διατάξεις του ν.δ. 2961/1954 (Α' 197) «Περί Συ- 
στάσεως Οργανισμού Απασχόλησης και Ασφαλίσεως 
Ανεργίας». 

3. Τις διατάξειςτου ν.δ. 212/1969 (Α' 112) «Περί Οργα- 
νώσεως και Διοικήσεωςτου Οργανισμού Απασχόλησης 
Εργατικού Δυναμικού». 

4. Τις διατάξειςτου ν. 2956/2001 (Α' 258) «Περί Αναδι¬ 
άρθρωσης του ΟΑΕΔ». 

5. Τις διατάξεις του ν. 4046/2012 (Α' 28) και συγκεκρι¬ 
μένα το κεφ. 4 παρ. 41 «Περί καταργήσεωςτου Οργανι¬ 
σμού Εργατικής Κατοικίας». 

6. Τις διατάξειςτου αρθρ. 35, παρ. 1 του ν. 4144/2013 
(Α' 88), δυνάμει του οποίου ο ΟΑΕΔ κατέστη καθολικός 
διάδοχος, υπεισερχόμενος σε όλα τα δικαιώματα και τις 
υποχρεώσεις του καταργηθέντος Ο.Ε.Κ.. 


7. Τις διατάξεις των άρθρων 20, 24 και 77 του 
ν. 4270/2014 (Α' 143) «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ) - δημόσιο λογιστικό και άλλες διατάξεις», όπως αυτές 
ισχύουν. 

8. Τις διατάξεις άρθρου 27 του ν. 4320/2015 (Α' 29) 
«Ρυθμίσεις για τη λήψη άμεσων μέτρων για την αντιμε¬ 
τώπιση της ανθρωπιστικής κρίσης, την οργάνωση της 
Κυβέρνησης και των Κυβερνητικών οργάνων και λοιπές 
διατάξεις». 

9. Τις διατάξεις του άρθρου 90 του Κώδικα νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το πρώτο άρθρο του π.δ. 63/2005 (Α' 98). 

10. Τις διατάξειςτου π.δ. 134/2017 (Α' 168) Οργανι¬ 
σμός Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης. 

11 .Τις διατάξεις του π.δ. 125/2016 (Α' 210) «Διορισμός 
Υπουργών, Αναπληρωτών Υπουργών και Υφυπουργών». 

12. Την αριθμ. Υ29/9.10.2015 (Β' 2168) απόφαση Πρω¬ 
θυπουργού «Ανάθεσης αρμοδιοτήτων στον Αναπληρω¬ 
τή Υπουργό Οικονομικών Γεώργιο Χουλιαράκη». 

13. Τις διατάξειςτης αριθμ. οικ. 124/Δ9.21/2.1.2017 
(Β' 130) κοινής υπουργικής απόφασης σχετικά με την 
«Μεταφορά, κατανομή αρμοδιοτήτων, αναδιάρθρωση, 
λειτουργία και μετονομασία οργανικών μονάδων της 
Γενικής Διεύθυνσης Οικονομικών Υπηρεσιών του Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης. 

14. Τις διατάξειςτης 191745/05/6.2.2006 (Β' 195) από¬ 
φασης του Υπουργού Απασχόλησης και Κοινωνικής Απα¬ 
σχόλησης «Περί προϋποθέσεων και όρων χορηγήσεως 
δανείων σε υπαλλήλους του ΟΑΕΔ», όπως αυτές ισχύουν 
σήμερα. 

15. Την υπ' αριθμ. 3054/71/15.12.2016 (θέμα 41ο) 
απόφαση Δ.Σ. Ο.Α.Ε.Δ., η οποία μας διαβιβάσθηκε με 
το αριθμ. 3720/19.1.2017 έγγραφο του Οργανισμού. 

16. Την με αριθμ. πρωτ. οικ.12639/485/4.4.2017 εισή¬ 
γηση της Προϊσταμένης Γενικής Διεύθυνσης Οικονομι¬ 
κών Υπηρεσιών, σύμφωνα με την παρ. 5(ε) του άρθρου 
24 του ν. 4270/2014 (Α' 143). 

17. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού και του Προϋπολογισμού του ΟΑΕΔ, αποφα¬ 
σίζουμε: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'4561/22.12.2017 


Τροποποιούμε την αριθμ. 191745/05/6.2.2006 (Β' 195) 
υπουργική απόφαση, «Περί προϋποθέσεων και όρων 
χορηγήσεως δανείων σε υπαλλήλους του ΟΑΕΔ», όπως 
αυτή ισχύει μέχρι σήμερα, και συγκεκριμένα την παρά¬ 
γραφο 4 ως εξής: 

Τα δάνεια πρέπει να εξοφλούνται με ίσες μηνιαίες δό¬ 
σεις που παρακρατούνται από τις αποδοχές του υπαλ¬ 
λήλου, αρχομένης της καταβολής των δόσεων από του 
επόμενου της χορηγήσεως του δανείου μηνός. 

Οι δόσεις ορίζονται ως ακολούθως: 

Α) Για δάνειο τακτικών αποδοχών 1 μηνός, 24 δόσεις. 
Β) Για δάνειο τακτικών αποδοχών 2 μηνών, 48 δόσεις. 
Γ) Για δάνειο τακτικών αποδοχών 3 μηνών, 72 δόσεις 
Δ) Για δάνειο τακτικών αποδοχών 4 μηνών, 96 δόσεις 
Ε) Για δάνειο τακτικών αποδοχών 5 μηνών, 120 δόσεις 
ΣΤ) Για δάνειο τακτικών αποδοχών 6 μηνών, 144 δόσεις 
Ζ) Για δάνειο τακτικών αποδοχών 7 μηνών, 168 δόσεις 
Η) Για δάνειο τακτικών αποδοχών 8 μηνών, 192 δόσεις 
Θ) Γ ια δάνειο τακτικών αποδοχών 9 μηνών, 216 δόσεις 
I) Γ ια δάνειο τακτικών αποδοχών 10 μηνών, 240 δόσεις 
Σε περίπτωση παραιτήσεως ή απολύσεως του δανει- 
οδοτηθέντος υπαλλήλου παρακρατείται εκ της δικαι¬ 
ούμενης αποζημιώσεως ολόκληρο το υπόλοιπο του 
οφειλόμενου δανείου. 

Κατά τα λοιπά ισχύει η αριθμ. 191745/05/6.2.2006 
υπουργική απόφαση, ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2017 
Οι Υπουργοί 

Εργασίας, 

Κοινωνικής Ασφάλισης Αναπληρωτής Υπουργός 

και Κοινωνικής Αλληλεγγύης Οικονομικών 

ΕΥΤΥΧΙΑ ΑΧΤΣΙΟΓΛΟΥ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. οίκ. 60814/158 3 (2) 

Γενικός Ενιαίος Κανονισμός Εργασίας Διεξαγω¬ 
γής των Φορτοεκφορτωτικών Εργασιών Λιμένος. 

ΟΙ ΥΠΟΥΡΓΟΙ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη τις διατάξεις: 

1. Του Κώδικα Νομοθεσίας για τη Κυβέρνηση και τα 
Κυβερνητικά Όργανα που κυρώθηκε με το άρθρο πρώτο 
του π.δ. 63/2005 (Α' 98) και ιδίως του άρθρου 90. 

2. Το π.δ. 134/2017, «Οργανισμός Υπουργείου Εργα¬ 
σίας, Κοινωνικής Ασφάλισης και Αλληλεγγύης» (Α' 168). 

3. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 210). 

4. Του ν. 4150/2013 «Ανασυγκρότηση του Υπουργεί¬ 
ου Ναυτιλίας και Αιγαίου και άλλες διατάξεις» (Α' 102), 
όπως ισχύει. 

5. Των άρθρων 15 και 61 του π.δ. 103/2014 «Οργανι¬ 
σμός Υπουργείου Ναυτιλίας και Αιγαίου» (Α' 170). 


6. Του άρθρου 2 του π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού» (Α' 114). 

7. Τα άρθρα 1 και 2 του ν. 3919/2011 «Αρχή της επαγ¬ 
γελματικής ελευθερίας, κατάργηση αδικαιολόγητων πε¬ 
ριορισμών στην πρόσβαση και άσκηση επαγγελμάτων» 
(Α' 32). 

8. Το άρθρο 4 παράγραφος 16 του ν. 4038/2012 «Επεί¬ 
γουσες ρυθμίσεις που αφορούν την εφαρμογή του με¬ 
σοπρόθεσμου πλαισίου δημοσιονομικής στρατηγικής 
2012-2015» (Α' 14). 

9. Την παράγραφο 9 της υποπαραγράφου ΙΑ.7 «Ρυθ¬ 
μίσεις για το Επάγγελμα του Φορτοεκφορτωτή, τις Επι¬ 
χειρήσεις Προσωρινής Απασχόλησης, τα Ιδιωτικά Γρα¬ 
φεία Εύρεσης Εργασίας για την Εφαρμογή των νόμων 
3919/2011 και 4038/2012», του άρθρου πρώτου του 
ν. 4093/2012, «Έγκριση Μεσοπρόθεσμου Πλαισίου Δη¬ 
μοσιονομικής Στρατηγικής 2013-2016 - Επείγοντα μέτρα 
εφαρμογής του ν. 4046/2012 και του Μεσοπρόθεσμου 
Πλαισίου Δημοσιονομικής Στρατηγικής 2013-2016» 
(Α' 222). 

10. Τις διατάξεις της παρ. 4 του άρθρου 1 του 
ν. 4455/2017, «Εθνικό Μητρώο Φορτοεκφορτωτών, Εθνι¬ 
κό Μητρώο Ιδιωτικών Φορέων Κοινωνικής Φροντίδας 
και άλλες διατάξεις» (Α' 22). 

11. Την με αριθμ. Οικ.20303/383/2017, κοινή υπουρ¬ 
γική απόφαση, «Εθνικό Μητρώο Φορτοεκφορτωτών 
(ΕΜΦ) - Οργάνωση, Λειτουργία και Καθορισμός Δικαι- 
ολογητικών Εγγραφής», (Β' 1623). 

12. Την ανάγκη κατάρτισης Γενικού Ενιαίου Κανονι¬ 
σμού Εργασίας Διεξαγωγής των Φορτοεκφορτωτικών 
Εργασιών Λιμένα, λόγω μη κατάρτισης και ισχύος Συλ¬ 
λογικής Σύμβασης Εργασίας. 

13. Το γεγονός ότι από τις διατάξεις της παρούσας από¬ 
φασης δεν προκύπτει δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

1. Ως φορτοεκφορτωτικές εργασίες διακίνησης φορτί¬ 
ου στο Λιμένα, νοούνται η οργάνωση και διακίνηση των 
φορτίων μεταξύ των πλοίων που μεταφέρουν το φορτίο 
και της ξηράς, είτε πρόκειται για εισαγωγή και εξαγωγή 
είτε για διαμετακόμιση του φορτίου, στην οποία συμπε- 
ριλαμβάνεται η επεξεργασία, διακίνηση και προσωρινή 
αποθήκευση του φορτίου στον αντίστοιχο τερματικό 
σταθμό μεταφοράς φορτίου και η οποία σχετίζεται άμε¬ 
σα με τη μεταφορά του φορτίου, με την εξαίρεση της 

αποθήκευσης, της αποσυσκευασίας, της ανασυσκευα- 
σίας ή κάθε άλλης υπηρεσίας προστιθέμενης αξίας που 
σχετίζεται με το διακινούμενο φορτίο (αποθηκευτικοί 
χώροι των εταιρειών). 

2. Οι φορτοεκφορτωτικές εργασίες διακίνησης φορ¬ 
τίου Λιμένα, ανεξάρτητα από το νομικό καθεστώς της 
χρήσης του τόπου φόρτωσης και εκφόρτωσης των εμπο¬ 
ρευμάτων ή άλλων κινητών πραγμάτων, διενεργούνται 
από πρόσωπα που είναι εφοδιασμένα με τη βεβαίωση 
της περίπτωσης α' της παραγράφου 2 του άρθρου 3 του 
ν. 4455/2017. 

3. Δεν υπάρχει γεωγραφικός περιορισμός για την 
άσκηση του επαγγέλματος του φορτοεκφορτωτή και 
οι εφοδιασμένοι με βεβαίωση εγγραφής στο Μητρώο 
Α' ή στο Μητρώο Β' - φορτοεκφορτωτών Λιμένα και 
Μητρώο Β' - Κατόχων Άδειας Χειριστή Μηχανημάτων 
Έργου, παρέχουν τις υπηρεσίες τους σε οποιοδήποτε 
Λιμένα της χώρας. 

4. Όλες οι φορτοεκφορτωτικές εργασίες της παραγρά¬ 
φου 1 καθορίζονται και εξειδικεύονται από το εκάστοτε 
ισχύον Επαγγελματικό Περίγραμμα, με απόφαση του 
Εθνικού Οργανισμού Πιστοποίησης Προσόντων και 
Επαγγελματικού Προσανατολισμού (Ε.Ο.Π.Π.Ε.Π.). 

5. Οι φορτοεκφορτωτές μπορούν να παρέχουν τις 
υπηρεσίες τους είτε μέσω ατομικής άσκησης επαγγέλ¬ 
ματος είτε μέσω ομάδων ή ενώσεων ή επιχειρήσεων 
φορτοεκφορτώσεων είτε να απασχολούνται με σχέση 
εξαρτη μένης εργασίας. Για τους φορτοεκφορτωτές που 
δεν απασχολούνται με σχέση εξαρτημένης εργασίας η 
αμοιβή τους συμφωνείται ελευθέρως με τον εκάστοτε 
φορτοπαραλήπτη, κύριο των προς διακίνηση εμπορευ¬ 
μάτων και ειδών και κάθε εξουσιοδοτημένο για την ανά¬ 
θεση του έργου της φορτοεκφόρτωσης. Σε κάθε άλλη 
περίπτωση εφαρμόζονται οι διατάξεις της κείμενης ερ¬ 
γατικής νομοθεσίας. 

6. Οι φορτοεκφορτωτές ασφαλίζονται στον Ε.Φ.Κ.Α. 
σύμφωνα με την οικεία νομοθεσία και τους κανονισμούς 
αυτού. 

Άρθρο 2 

1. Αρμόδιοι για την ανάθεση του έργου φορτοεκφόρ¬ 
τωσης και την επιλογή- ορισμό του υπεύθυνου ομαδάρ¬ 
χη -αρχιεργάτη, είναι οι κάθε φορά φορτοπαραλήπτες, 
οι κύριοι των προς διακίνηση εμπορευμάτων και ειδών 
και κάθε εξουσιοδοτημένος για την ανάθεση του έργου 
της φορτοεκφόρτωσης (εργοδότες). 

2. Η από κοινού πραγματοποίηση φορτοεκφορτωτι¬ 
κών εργασιών από ασκούντες ατομικά το επάγγελμα 
του φορτοεκφορτωτή, με ομάδες ή ενώσεις φορτοεκ¬ 
φορτωτών ή επιχειρήσεις φορτοεκφορτώσεων ή με 
απασχολούμενους με σχέση εξηρτημένης εργασίας δεν 
απαγορεύεται. 

3. Αρμόδιοι και υπεύθυνοι για τον καθορισμό του αριθ¬ 
μού και των συνθέσεων εργασίας για την φορτοεκφόρ¬ 
τωση κάθε είδους, είναι ο εκάστοτε φορτοπαραλήπτης, 
οι κύριοι των προς διακίνηση εμπορευμάτων και ειδών 
και κάθε εξουσιοδοτημένος για την ανάθεση του έργου 
της φορτοεκφόρτωσης (εργοδότες), οι εργοδότες στην 
περίπτωση εξαρτημένης εργασίας, ή ο οριζόμενος ως 


υπεύθυνος ομαδάρχης - αρχιεργάτης, εφόσον έχει εξου¬ 
σιοδοτηθεί για τον καθορισμό των συνθέσεων εργασίας. 

4. Η επιλογή, εκ μέρους των αρμοδίων για την ανάθεση 
του έργου των παρ. 1. και 3, φορτοεκφορτωτή ή των 
φορτοεκφορτωτών και του υπεύθυνου ομαδάρχη- αρ¬ 
χιεργάτη, είναι ελεύθερη. 

Άρθρο 3 

1. Οι φορτοεκφορτωτές, αναλόγωςτου είδους και των 
αναγκών της φορτοεκφόρτωσης παρέχουν τις υπηρεσίες 
τους είτε ατομικά, είτε σε ομάδες, καταρτιζόμενες από 
τα πρόσωπα των παρ. 1 και 3, του άρθρου 2. 

2. Ο απαιτούμενος ελάχιστος αριθμός των φορτο¬ 
εκφορτωτών για την εκτέλεση των «εξειδικευμένων 
φορτοεκφορτωτικών εργασιών» και την διακίνηση των 
«ειδικών ή επικίνδυνων φορτίων» τις οποίες εκτελούν οι 
εγγεγραμμένοι στο Μητρώο Β' φορτοεκφορτωτές Λιμέ¬ 
να, καθορίζεται στα τρία (3) άτομα. Για την συμπλήρωση 
του ελάχιστου αριθμού, εφόσον απαιτείται, δύναται να 
συμμετέχει και εγγεγραμμένος στο Μητρώο Α', υπό τις 
ρητές επιφυλάξεις των παρ. 3 και 4.0 κατά τα ανωτέρω 
ελάχιστος αριθμός, προσαυξάνεται ανάλογα του μεγέ¬ 
θους ή του όγκου του προς διακίνηση φορτίου, είτε με 
τη συμμετοχή φορτοεκφορτωτών του Μητρώου Α', είτε 
με τη συμμετοχή φορτοεκφορτωτών του Μητρώου Β' - 
φορτοεκφορτωτών Λιμένα είτε με τη συμμετοχή φορτο¬ 
εκφορτωτών του Μητρώου Β' -Κατόχων Άδειας Χειριστή 
Μηχανημάτων Έργου, κατ'ελεύθερη επιλογή, σύμφωνα 
με τα οριζόμενα στο εκάστοτε ισχύον πιστοποιημένο 
Επαγγελματικό Περίγραμμα του Φορτοεκφορτωτή, 
όπως έχει εγκριθεί από τον Ε.Ο.Π.Π.Ε.Π. Σε κάθε άλλη 
περίπτωση εκτέλεσης φορτοεκφορτωτικών εργασιών 
και διακίνησης φορτίων και εν προκειμένω, στη περίπτω¬ 
ση εκτέλεσης μη εξειδικευμένων φορτοεκφορτωτικών 
εργασιών και διακίνησης μη ειδικών ή επικίνδυνων φορ¬ 
τίων, η σύνθεση και ο αριθμός των φορτοεκφορτωτών, 
καθορίζεται ελεύθερα, ανάλογα με το είδος και τις ανά¬ 
γκες της φορτοεκφόρτωσης. 

3. Οι εγγεγραμμένοι Φορτοεκφορτωτές του Μητρώ¬ 
ου Α' μπορούν να μετέχουν σε μεικτές ομάδες, για την 
εκτέλεση των «εξειδικευμένων φορτοεκφορτωτικών ερ¬ 
γασιών» και την διακίνηση των «ειδικών ή επικίνδυνων 
φορτίων», οι οποίες αποτελούνται στην πλειοψηφία τους 
από εγγεγραμμένους φορτοεκφορτωτές του Μητρώου 
Β' φορτοεκφορτωτών Λιμένα και τελούν υπό την επίβλε¬ 
ψη των εγγεγραμμένων φορτοεκφορτωτών στο Μητρώο 
Β' φορτοεκφορτωτών Λιμένα. 

4. Οι εγγεγραμμένοι φορτοεκφορτωτές στο Μητρώο 
Α', δεν επιτρέπεται να πραγματοποιούν εργασίες οι οποί¬ 
ες εκτελούνται από εγγεγραμμένους φορτοεκφορτωτές 
στο Μητρώο Β' φορτοεκφορτωτών Λιμένα, σύμφωνα με 
τα οριζόμενα στο εκάστοτε ισχύον πιστοποιημένο Επαγ¬ 
γελματικό Περιγραμμάτων Φορτοεκφορτωτών Λιμένα, 
όπως έχει εγκριθεί από τον Ε.Ο.Π.Π.Ε.Π. Οι εγγεγραμμένοι 
φορτοεκφορτωτές του Μητρώου Β' -Φορτοεκφορτωτών 
Λιμένα, επιτρέπεται να εκτελούν και τις εργασίες των 
εγγεγραμμένων φορτοεκφορτωτών στο Μητρώο Α'. Οι 
εγγεγραμμένοι στο Μητρώο Β' - Κάτοχοι Άδειας Μηχα¬ 
νημάτων Έργου, εκτελούν αποκλειστικά τις εργασίες 
εκείνες, που αφορούν το χειρισμό των μηχανημάτων. 

5α. Για την εκτέλεση των «εξειδικευμένων φορτοεκ¬ 
φορτωτικών εργασιών» και την διακίνηση των «ειδικών 
ή επικίνδυνων φορτίων»,ορίζεται υποχρεωτικά ομαδάρ¬ 
χης - αρχιεργάτης. Σε κάθε άλλη περίπτωση εκτέλεσης 
φορτοεκφορτωτικών εργασιών και διακίνησης φορτίων, 
η ανάγκη ορισμού ομαδάρχη - αρχιεργάτη, κρίνεται κατ' 
ελεύθερη εκτίμηση των προσώπων των παρ. 1 και 3 του 
άρθρου 2, αναλόγως του είδους και των αναγκών της 
φορτοεκφόρτωσης. 

β. Ως υπεύθυνος ομαδάρχης-αρχιεργάτης μπορεί να 
ορίζεται μόνον όποιος ανήκει στο Μητρώο Β' φορτο¬ 
εκφορτωτών Λιμένα, σύμφωνα με την παρ. 5α του άρ¬ 
θρου 2 του ν. 4455/2017, όπως ισχύει. Ως υπεύθυνος 
ομαδάρχης - αρχιεργάτης δεν επιτρέπεται να οριστεί 
εγγεγραμμένος στο Μητρώο Β' - Κάτοχος Άδειας Χειρι¬ 
στή Μηχανημάτων Έργου. 

Άρθρο 4 

1. Ο οριζόμενος ως υπεύθυνος ομαδάρχης - αρχιερ¬ 
γάτης κάθε ομάδας: 

α. Καταρτίζει τις απαιτούμενες ομάδες εργασίας, εφό¬ 
σον έχει εξουσιοδοτηθεί για τον καθορισμό του αριθμού 
και των συνθέσεων εργασίας, σύμφωνα με τις παρ. 1 και 
3, του άρθρου 2 της παρούσας. 

β. Εποπτεύει για την ομαλή και εύρυθμη διεξαγωγή 
των φορτοεκφορτώσεων και την κανονική εκτέλεσή 
τους. 

γ. Επιλαμβάνεται για την επίλυση κάθε αναφυόμενης 
διαφοράς, μεταξύ των φορτοεκφορτωτών και των προ¬ 
σώπων του άρθρου 2 παρ.1. και 3. 

δ. Επιλαμβάνεται για την τήρηση των όρων υγείας και 
ασφάλειας στην εργασία και λαμβάνει τα προσήκοντα 
μέτρα για την αποφυγή ατυχημάτων και ζημιών στα φορ- 
τοεκφορτώμενα φορτία, εφόσον έχει εξουσιοδοτηθεί 
σχετικά. 

ε. Παρίσταται σ' όλη τη διάρκεια της φορτοεκφόρτω¬ 
σης, μεριμνώντας και επιβλέπονταςγιατην κανονική και 
απρόσκοπτη διεξαγωγή της εργασίας. 

στ. Μεριμνά ώστε να βρίσκονται στον χώρο εργασίας 
πριν από την έναρξή της ο κατάλληλος εξοπλισμός ερ¬ 
γασίας και τα μηχανικά μέσα, για την εκτέλεση του έργου 
της φορτοεκφόρτωσης, (σαμπάνια, ιμάντες, χειροκίνητα 
παλετοφόρα, κ.λπ.). 

ζ. Εξετάζει την καταλληλότητα των εργαλείων που θα 
χρησιμοποιηθούν για την εκτέλεση της φορτοεκφόρτω¬ 
σης και βεβαιώνει την ασφαλή χρήση τους. 

η. Επιβλέπει τη χρήση των μέσων ατομικής προστα¬ 
σίας από τους φορτοεκφορτωτές που απαρτίζουν την 
ομάδα εργασίας. 

θ. Ελέγχει, μεταξύ άλλων τα χρησιμοποιούμενα υλικά 
και εργαλεία φορτοεκφόρτωσης εάν βρίσκονται σε καλή 
κατάσταση (μηχανικά μέσα φορτοεκφόρτωσης, κλάρκ, 
γερανοί, σχοινιά, σύρματα, δίχτυα κ.λπ.), ερευνά την εν 
γένει συμμόρφωση με τις ειδικότερες προβλέψεις που 
αφορούν τα ανυψωτικά μηχανήματα (υπουργική απόφα¬ 
ση 15085/593/2003, ΦΕΚ Β' 1186) και τους εξοπλισμούς 
εργασίας (π.δ. 395/1994 ΦΕΚ Α' 220, όπως έχει συμπλη¬ 
ρωθεί και ισχύει). 


ι. Καθοδηγεί τους χειριστές βαρούλκων κ.λπ. μετά 
προσοχής και με κατάλληλα σήματα για την φορτοεκ¬ 
φόρτωση, όπως ορίζεται στο π.δ. 105/1995 (ΦΕΚ Α' 67). 

Άρθρο 5 

1. Για τον χειρισμό των βαρούλκων του πλοίου, επι¬ 
λέγονται άτομα που διαθέτουν τα κατά περίπτωση 
απαιτούμενα προσόντα, προς αποφυγή ατυχημάτων 
και ζημιών. 

2. Τα μέσα φορτοεκφόρτωσης απαγορεύεται, να χρη¬ 
σιμοποιούνται από άτομα που δεν έχουν κατάλληλα 
εκπαιδευτεί για τον χειρισμό τους. 

3. Γιατον χειρισμό των μηχανικών μέσων ή μηχανημά¬ 
των (κλαρκ, γερανοί, μπελότι, κ.λπ.), απαιτείται υποχρεω¬ 
τικά ο χειριστής να είναι εφοδιασμένος με την απαιτού- 
μενη άδεια χειριστού που προβλέπεται στην ισχύουσα 
νομοθεσία. 

4. Πριν από την χρήση των ανυψωτικών μηχανημά¬ 
των και των μηχανημάτων του πλοίου (κρένια, μπίγες, 
βαρούλκα),οι φορτοκφορτωτές ή ο ομαδάρχης -αρχι¬ 
εργάτης, εφόσον οι υπηρεσίες παρέχονται από ομάδα, 
από κοινού με τον υπεύθυνο του πλοίου, διαπιστώνουν 
την καταλληλότητά τους και υποδεικνύουν τις τυχόν 
απαιτούμενες διορθώσεις. 

Άρθρο 6 

1. Η εργασία σε κάθε χώρο φορτοεκφόρτωσης μπορεί 
να διαρκεί ολόκληρο το 24ωρο και καθορίζεται σε βάρ¬ 
διες τηρουμένων των διατάξεων της κείμενης εργατικής 
νομοθεσίας και της νομοθεσίας περί όρων υγείας και 
ασφάλειας των εργαζομένων. 

2. Οι φορτοεκφορτωτές, με ευθύνη των προσώπων του 
άρθρου 2 παρ. 1 και 3, υποχρεούνται να παραβρίσκονται 
στο χώρο εργασίας, δέκα πέντε (15) τουλάχιστον λεπτά 
πριν από την έναρξη της εργασίας, με την υποχρέωση 
τα ανωτέρω πρόσωπα να γνωστοποιούν τα ονόματα και 
τους αριθμούς Μητρώου του κάθε φορτοεκφορτωτή 
που θα απασχοληθεί στην αρμόδια Λιμενική Αρχή. 

3. Στην περίπτωση της παύσης ισχύος της χορηγηθεί- 
σας Βεβαίωσης λόγω παρέλευσης της πενταετούς δι¬ 
άρκειας ισχύος της, της διαγραφής του κατά το άρθρο 
5 του ν. 4455/2017 καθώς και σε κάθε περίπτωση που 
υπάρχει λόγος διαγραφής του ή διαγράφηκε από το Εθνι¬ 
κό Μητρώο Φορτοεκφορτωτών κατά τα οριζόμενα στο 
άρθρο 7 της με αριθμ. 20303/383/2017 κοινής υπουργι¬ 
κής απόφασης (ΦΕΚ Β' 1623), ο απασχολούμενος σε φορ¬ 
τοεκφορτωτικές εργασίες υποχρεούται να γνωστοποιεί, 
με ευθύνη του, το γεγονός αυτό στην οικεία λιμενική 
αρχή στο χώρο αρμοδιότητας της οποίας παρέχει τις 
υπηρεσίες του κάθε φορά, λόγω μη ύπαρξης σχετικού 
γεωγραφικού περιορισμού. 

Άρθρο 7 

1. Η αμοιβή των φορτοεκφορτωτών, οι οποίοι δεν 
απασχολούνται με σχέση εξαρτημένης εργασίας, καθο¬ 
ρίζεται σε μισθό, ή ημερομίσθιο, ή κατά τόνο, ή κατά 
τεμάχιο, ή κατά μονάδα εργασίας, ανάλογα με το είδος 
του προς φορτοεκφόρτωση αγαθού και του χρόνου 
εκτέλεσης του έργου και είναι αποτέλεσμα ελεύθερης 

διαπραγμάτευσης μεταξύ εκείνων που ανέλαβαν την 
εκτέλεση του έργου και εκείνων που το ανέθεσαν. Σε 
κάθε άλλη περίπτωση εφαρμόζονται οι διατάξεις της 
κείμενης εργατικής νομοθεσίας. 

2. Τα μέχρι πριν από την έκδοση του ν. 4093/2012 ισχύ- 
οντα τιμολόγια αμοιβής και οι επ' αυτών προστιθέμενες 
προσαυξήσεις, δεν ισχύουν. 

3. Οι φορτοεκφορτωτές, όπως προβλέπεται στην πα¬ 
ράγραφο 4 του άρθρου 1 του ν. 4455/2017, ασφαλίζονται 
στον Ε.Φ.Κ.Α., σύμφωνα με την ακολουθούμενη οικεία 
νομοθεσία που διέπει τον Ε.Φ.Κ.Α., και τους Κανονισμούς 
αυτού. Οι φορτοεκφορτωτές που ενεργούν κατά πλάσμα 
δικαίου ως εργοδότες, έχουν την ευθύνη της είσπραξης 
και απόδοσης των υπέρ Ε.Φ.Κ.Α., εργοδοτικών και εργα¬ 
τικών εισφορών. Σε περίπτωση εξηρτημένης εργασίας 
την παραπάνω ευθύνη έχουν οι εργοδότες αυτών. 

4. Η αμοιβή των φορτοεκφορτωτών, ανεξαρτήτως της 
μορφής απασχόλησης, επιβαρύνεται με τις ανάλογες ει¬ 
σφορές και την διαδικασία απόδοσής τους, σύμφωνα με 
την νομοθεσία που διέπει τον Ε.Φ.Κ.Α. και τους κανονι¬ 
σμούς αυτού. 

Άρθρο 8 

1. Η τήρηση των όρων υγείας και ασφάλειας στην 
εργασία κατά την εκτέλεση του έργου της φορτοεκ¬ 
φόρτωσης, για τους ασκούντες ατομικά το επάγγελμα 
του φορτοεκφορτωτή, τις ομάδες ή ενώσεις φορτοεκ¬ 
φορτωτών, ανήκει σε εκείνον που αναθέτει το έργο της 
φορτοεκφόρτωσης, ή στον οριζόμενο ως υπεύθυνο ομα¬ 
δάρχη- αρχιεργάτη με σχετική εξουσιοδότηση, για δε τις 
επιχειρήσεις φορτοεκφορτώσεων και τους απασχολού¬ 
μενους με σύμβαση εξηρτημένης εργασίας ανήκει στις 
επιχειρήσεις των οποίων είναι μισθωτοί. 

2. Ο συντονισμός της τήρησης των όρων υγείας και 
ασφάλειας στην εργασία κατά την εκτέλεση του έργου 
της φορτοεκφόρτωσης ανήκει σε εκείνον που αναθέ¬ 
τει το έργο της φορτοεκφόρτωσης, ή στον οριζόμενο 
ως υπεύθυνο ομαδάρχη - αρχιεργάτη με σχετική εξου¬ 
σιοδότηση, εκτός κι αν ορίζεται διαφορετικά κατόπιν 
συμφωνίας. 

3. Τα μέσα ατομικής προστασίας, όπως οι στολές εργα¬ 
σίας, τα κράνη, τα γάντια, τα υποδήματα ασφάλειας, κλπ 
είναι υποχρεωτικά για κάθε φορτοεκφορτωτή σε όλα τα 
είδη φορτοεκφόρτωσης και ιδιαίτερα στην φορτοεκφόρ¬ 
τωση επικίνδυνων φορτίων και εργασιών σε ψυκτικούς 
θαλάμους, λαμβάνοντας υπόψη και τις διατάξεις του 
π.δ. 396/1994 (ΦΕΚ 220 Α') όπως ισχύει. 

Άρθρο 9 

1. Οι ήδη λειτουργούσες στέγες του Λιμενεργάτη και 
οι παραχωρημένοι χώροι από τους Οργανισμούς Λιμέ¬ 
νων και τα ΛιμενικάΤαμεία στα Σωματεία εργαζομένων, 
συνεχίζουν να αποτελούν τους χώρους συγκέντρωσης 
και παραμονής των φορτοεκφορτωτών σε κάθε λιμάνι, 
καθώς και τους χώρους εναπόθεσης και φύλαξης του 
αναγκαίου εξοπλισμού για την εκτέλεση των φορτοεκ¬ 
φορτώσεων. Οι παραπάνω χώροι, χρησιμοποιούνται και 
ως χώροι συγκέντρωσης για την πραγματοποίηση της 
σύνθεσης των ομάδων και της αποστολής τους στους 
χώρους εργασίας. 


2. Ίδιο δικαίωμα χρήσης των παραπάνω χώρων, έχουν 
και οι φορτοεκφορτωτές, που παρέχουν τις υπηρεσίες 
τους μέσω ατομικής άσκησης επαγγέλματος, ανήκουν σε 
ομάδες ή σε ενώσεις, ή απασχολούνται με σχέση εξηρ¬ 
τημένης εργασίας. 

Άρθρο 10 

1. Στους παραβάτες των διατάξεων του άρθρου 3 που 
προβλέπουν: α) τον ελάχιστο απαιτούμενο αριθμό ατό¬ 
μων και τη σύνθεση των ομάδων για την εκτέλεση των 
εξειδικευμένων φορτοεκφορτωτικών εργασιών και τη 
διακίνηση των ειδικών ή επικίνδυνων φορτίων και β) την 
απαίτηση υποχρεωτικού ορισμού ομαδάρχη - αρχιεργά¬ 
τη, εγγεγραμμένου στο Μητρώο Β-Αιμένοςτου Εθνικού 
Μητρώου Φορτοεκφορτωτών, επιβάλλονται οι διοικη¬ 
τικές κυρώσεις του άρθρου 157 του Κώδικα Δημοσίου 
Ναυτικού Δικαίου, που κυρώθηκε με το άρθρο μόνον 
του ν.δ. 187/1973 (Α' 261), όπως ισχύει, ανεξαρτήτως των 
ποινικών και αστικών ευθυνών που συντρέχουν κατά την 
ισχύουσα νομοθεσία. 

2. Η παράβαση των ρυθμίσεων της κείμενης εργατικής 
νομοθεσίας, των όρων υγείας και ασφάλειας των εργα¬ 
ζομένων καθώς και η παράβαση της ισχύουσας ασφαλι¬ 
στικής νομοθεσίας, επιφέρει κυρώσεις σύμφωνα με την 
οικεία νομοθεσία, που διέπει τις ελεγκτικές υπηρεσίες 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης. 

Άρθρο 11 

Έναρξη Ισχύος 

Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Δεκεμβρίου 2017 
Οι Υπουργοί 

Εργασίας, 

Κοινωνικής Ασφάλισης Ναυτιλίας 

και Κοινωνικής Αλληλεγγύης και Νησιωτικής Πολιτικής 

ΕΥΤΥΧΙΑ ΑΧΤΣΙΟΓΛΟΥ ΠΑΝΑΓΙΩΤΗΣ ΚΟΥΡΟΥΜΠΛΗΣ 


Αριθμ. Δ25/14 ΟΙΚ./549 30/333 (3) 

Ειδική πιστοποίηση και ανανέωση πιστοποίησης 
Ν.Π.Ι.Δ. ως φορέων παροχής υπηρεσιών Κοινω¬ 
νικής Φροντίδας μη κερδοσκοπικού χαρακτήρα. 

Η ΑΝΑΠΛΗΡΩΤΡΙΑ ΥΠΟΥΡΓΟΣ 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ/τος 63/2005 (ΦΕΚ 98/Α'), 

β) του άρθρου 9, του ν. 4052/2012 (ΦΕΚ41/Α') νόμος 
αρμοδιότητας Υπουργείων Υγείας και Κοινωνικής Αλ¬ 
ληλεγγύης και Εργασίας και Κοινωνικής Ασφάλισης για 
εφαρμογή του νόμου «Έγκριση των Σχεδίων Συμβάσεων 
Χρηματοδοτικής Διευκόλυνσης μεταξύ του Ευρωπαϊκού 
Ταμείου Χρηματοπιστωτικής Σταθερότητας (Ε.Τ.Χ.Σ.), της 
Ελληνικής Δημοκρατίας και της Τράπεζας της Ελλάδος, 
του Σχεδίου του Μνημονίου Συνεννόησης μεταξύ της 
Ελληνικής Δημοκρατίας, της Ευρωπαϊκής Επιτροπής και 
της Τράπεζας της Ελλάδος και άλλες επείγουσες διατά¬ 
ξεις για τη μείωση του δημοσίου χρέους και τη διάσωση 
της εθνικής οικονομίας» και άλλες διατάξεις, 
γ) της παρ. 3 του άρθρου 283 του ν. 3852/2010 (ΦΕΚ 
87 Α') «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης», 
δ) των παρ. 2,3,4,5 και 6 του άρθρου 5 του ν. 2646/1998 
(ΦΕΚ 236 Α') «Ανάπτυξη του Εθνικού Συστήματος Κοινω¬ 
νικής Φροντίδας και άλλες διατάξεις», 
ε) των παρ. 1 και 2 εδ. δ' του άρθρου 7 του ν. 3106/2003 
(ΦΕΚ 30 Α') «Αναδιοργάνωση του Εθνικού Συστήματος 
Κοινωνικής Φροντίδας και άλλες διατάξεις», 
στ) της παρ. 1 εδ. α' του άρθρου 3 του ν. 3895/2010 
(ΦΕΚ 206 Α') «Κατάργηση και συγχώνευση υπηρεσιών, 
οργανισμών και φορέων του δημοσίου τομέα», 
ζ) του άρθρου 27 του ν. 4320/2015 (ΦΕΚ 29 Α') «Μετο- 
νομασία του Υπουργείου Εργασίας και Κοινωνικής Αλ¬ 
ληλεγγύης και του Υπουργείου Υγείας και Κοινωνικών 
Ασφαλίσεων». 

2. Το π.δ. 134/2017 (ΦΕΚ 168/6.11.2017 Α') «Οργα¬ 
νισμός Υπ. Εργασίας, Κοιν. Ασφάλισης και Κοινωνικής 
Αλληλεγγύης». 

3. Το π.δ. 24/2015 (ΦΕΚ 20/27.1.2015) «Σύσταση. 

Ασφαλίσεων». 

4. Το π.δ. 73/2015 (ΦΕΚ 116/23.9.2015) «Διορισμός 

Αντιπροέδρων.Υφυπουργών». 

5. Την μεαριθμ. Υ28/ΦΕΚ2168/Β72015 απόφασητου 
Πρωθυπουργού «Ανάθεση αρμοδιοτήτων στην Αναπλη- 
ρώτρια Υπουργό Εργασίας, Κοινωνικής Ασφάλισης και 
Κοινωνικής Αλληλεγγύης Θεανώ Φωτίου». 

δ.Τηνυπ'αριθμ. Γ.Π.:Π2γ/οικ.59633/2011 (ΦΕΚ 1310 Β') 
απόφαση του Υπουργού Υγείας και Κοινωνικής Αλληλεγ¬ 
γύης «Καθορισμός της μορφής του Αριθμού Μητρώου, 
στο Εθνικό Μητρώο και στο Μητρώο Περιφερειακών 
Ενοτήτων Φορέων Κοινωνικής Φροντίδας Ιδιωτικού Το¬ 
μέα Μη Κερδοσκοπικού χαρακτήρα καθώς και στο Ειδικό 
Μητρώο Εθελοντικών μη Κυβερνητικών Οργανώσεων. 
Στοιχεία και Διαδικασία Εγγραφής». 

7. Την κοινή υπουργική απόφαση (Κ.Υ.Α.) των Υπουρ¬ 
γείων Οικονομικών και Υγείας και Κοινωνικής Αλληλεγγύ¬ 
ης με αριθμ. Γ.Π. :Π(2)γ/οικ. 34029/22.3.2012 (ΦΕΚ 1163/ 
τ.Β'/10.4.2012). 

8. Το γεγονός ότι από την απόφαση αυτή δεν προκα- 
λείται καμία δαπάνη σε βάρος του Προϋπολογισμού. 

9. ΤιςεισηγήσειςτωνΠεριφερειαρχών: 165798/9.8.2017, 
214099/4894/3.10.2017, 88799/2364/26.9.2017. 

ΙΟ.Το υπ'αριθμ. πρωτ. 8977/10.11.2017 έγγραφο του 
Ε.Κ.Κ.Α. που αφορά στην απόφαση του Δ.Σ. για την Ειδική 
πιστοποίηση και ανανέωση Πιστοποίησης, Ν.Π.Ι.Δ. μη 
κερδοσκοπικού χαρακτήρα, ως φορέων παροχής υπη¬ 
ρεσιών κοινωνικής φροντίδας, αποφασίζουμε: 


Την Πιστοποίηση του κάτωθι Ν.Π.Ι.Δ. ως φορέα παρο¬ 
χής υπηρεσιών Δευτεροβάθμιας Κοινωνικής Φροντίδας 
μη κερδοσκοπικού χαρακτήρα: 

• Κέντρο Ειδικών Παιδιών - ο Άγιος Σπυρίδων με δια¬ 
κριτικό τίτλο Κ.Ε.Π.Α.Σ., με έδρα στο Ηράκλειο 

Την Πιστοποίηση του κάτωθι Ν.Π.Ι.Δ. ως φορέα πα¬ 
ροχής υπηρεσιών Πρωτοβάθμιας και Δευτεροβάθμιας 
Κοινωνικής Φροντίδας μη κερδοσκοπικού χαρακτήρα: 

• Χριστιανική ένωση Αγρίνιου, με έδρα στο Αγρίνιο 

Την Ανανέωση της Πιστοποίησης των κάτωθι Ν.Π.Ι.Δ 

ως φορέων παροχής υπηρεσιών Πρωτοβάθμιας Κοινω¬ 
νικής Φροντίδας μη κερδοσκοπικού χαρακτήρα: 

• Κέντρο πρόληψης των εξαρτήσεων και προαγωγής 
της ψυχοκοινωνικής υγείας Περιφερειακής Ενότητας 
Αιτωλοακαρνανίας με διακριτικό τίτλο «ΟΔΥΣΣΕΑΣ», με 
έδρα στο Αγρίνιο 

• Κέντρο Ειδικών Παιδιών - ο Άγιος Σπυρίδων με δια¬ 
κριτικό τίτλο Κ.Ε.Π.Α.Σ., με έδρα στο Ηράκλειο. 

Η διάρκεια της ειδικής πιστοποίησης είναι 4 (τέσσερα) 
έτη από τη δημοσίευση της παρούσας στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 2017 

Η Αναπληρώτρια Υπουργός 

ΘΕΑΝΩ ΦΩΤΙΟΥ 


Αριθμ. 87396/4201 (4) 

Συμπλήρωση της υπ' αριθμ. Οικ. 84337/4020/ 
24.11.2017 (Β' 4124) κοινής απόφασης των 
Υπουργών Οικονομίας και Ανάπτυξης - Υποδο¬ 
μών και Μεταφορών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

Ι.Το άρθρο 112 του ν. 4497/2017 (Α' 171) «Άσκηση 
υπαίθριων εμπορικών δραστηριοτήτων, εκσυγχρονισμός 
της επιμελητηριακής νομοθεσίας και άλλες διατάξεις». 

2. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (Α' 98). 

3. Το π.δ. 123/2016 (Α' 208) «Ανασύσταση και μετονο- 
μασία του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης, ανασύσταση του Υπουρ¬ 
γείου Τουρισμού, σύσταση Υπουργείου Μεταναστευτι- 
κής Πολιτικής και Υπουργείου Ψηφιακής Πολιτικής, Τηλε¬ 
πικοινωνιών και Ενημέρωσης, μετονομασία Υπουργείων 
Εσωτερικών και Διοικητικής Ανασυγκρότησης, Οικονομί¬ 
ας Ανάπτυξης καιΤουρισμού και Υποδομών, Μεταφορών 
και Δικτύων». 

4. Το π.δ. 73/2015 (Α' 116) «Διορισμός αντιπροέδρου 
της Κυβέρνησης, Υπουργών, Αναπληρωτών υπουργών 
και Υφυπουργών». 

5. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

δ.Την υπ'αριθμ. Υ197/16.11.2016 (Β' 3722) απόφαση 
ανάθεσης αρμοδιοτήτων στον Αναπληρωτή Υπουργό 
Οικονομίας και Ανάπτυξης Αλέξανδρο Χαρίτση. 

7. Την απόφαση της Ευρωπαϊκής Επιτροπής (2000) 
3405/28.11.2000 που αφορά στην έγκριση του Γ' Κ.Π.Σ.. 

8. Την απόφαση της Ευρωπαϊκής Επιτροπής με αριθ¬ 
μό Ε(2001) 534/19.3.2001 που αφορά στην έγκριση του 
Ε.Π. «Οδικοί Άξονες, Λιμάνια και Αστική Ανάπτυξη 2000- 
2006» (Κωδικός: 20000Β161ΡΟ020), όπως ισχύει. 

9. Την απόφαση της Ευρωπαϊκής Επιτροπής με αριθμό 
Ε(2007) 5443/5.11.2007 που αφορά στην έγκριση του 
Π.Ε.Π. «Αττική 2007-2013» (Κωδικός: 20070Β161ΡΟ006), 
όπως ισχύει. 

10. Την απόφαση της Ευρωπαϊκής Επιτροπής με αριθμό 
Ε(2003) 5393/29.12.2003 που αφορά στην έγκριση του 
έργου «Επέκταση Γραμμής 2 του Μετρά Αθηνών προς 
Ελληνικό από σταθμό Αλ. Παναγούληςέωςτο παλαιό αε¬ 
ροδρόμιο» (Κωδικός: 2003 ΟΒ 16 0 ΡΤ 003), όπως ισχύει. 

11 .Τον ν. 2860/2000 (Α' 251) «Διαχείριση, παρακολού¬ 
θηση και έλεγχος του Κοινοτικού Πλαισίου Στήριξης και 
άλλες διατάξεις έλεγχος και εφαρμογή αναπτυξιακών 
παρεμβάσεων για την προγραμματική περίοδο 2000- 
2006», όπως έχει τροποποιηθεί και ισχύει. 

12. Την απόφαση της Ευρωπαϊκής Επιτροπής (2007) 
1389/28.3.2007 που αφορά στην έγκριση του Εθνικού 
Στρατηγικού Πλαισίου Αναφοράς. 

13. Τον ν.3614/2007 (Α' 267) «Διαχείριση, έλεγχος και 
εφαρμογή αναπτυξιακών παρεμβάσεων για την προ¬ 
γραμματική περίοδο 2007-2013», όπως έχει τροποποι¬ 
ηθεί και ισχύει. 

14. Την υπ'αριθμ. 14053/ΕΥΣ 1749/27.3.2008 υπουρ¬ 
γική απόφαση Συστήματος Διαχείρισης (Β' 540), όπως 
έχει τροποποιηθεί και ισχύει. 

15. Την απόφαση της Επιτροπής με αριθμό Ε (2007) 
5436/31.10.2007 που αφορά στην έγκριση του Ε.Π. «Ενί¬ 
σχυση της Προσπελασιμότητας 2007-2013» (Κωδικός 
(Ιϋ 2007 ΟΒ161ΡΟ 004), όπως ισχύει κάθε φορά. 

16. Τις διατάξεις του ν. 4270/2014 (Α' 143) «Αρχές δη¬ 
μοσιονομικής διαχείρισης και εποπτείας (ενσωμάτωση 
της Οδηγίας 2011/85/ΕΕ) δημόσιο λογιστικό και άλλες 
διατάξεις», όπως έχει τροποποιηθεί και ισχύει. 

17. Την υπ'αριθμ. πρωτ. 36396/28.3.2017 εγκύκλιο του 
Υπουργείου Οικονομίας και Ανάπτυξης «Οδηγίες για την 


έγκριση και χρηματοδότηση του Π.Δ.Ε. 2017 και τον προ¬ 
γραμματισμό δαπανών Π.Δ.Ε. 2018-2020». 

18. Την ανάγκη για την αποπληρωμή έργων που υλο¬ 
ποιήθηκαν από Α.Ε. του Δημοσίου, εποπτευόμενες από 
το Υπουργείο Υποδομών και Μεταφορών και τα οποία 
συγχρηματοδοτήθηκαν από παλαιές Προγραμματικές 
Περιόδους. 

19. Την υπ'αριθμ. Οικ. 84337/4020/24.11.2017 (Β' 4124) 
κοινή απόφαση των Υπουργών Οικονομίας και Ανάπτυ¬ 
ξης - Υποδομών και Μεταφορών «Διάθεση πιστώσεων 
από το Πρόγραμμα Δημοσίων Επενδύσεων σε εποπτευ¬ 
όμενους Φορείς του Υπουργείου Υποδομών και Μετα¬ 
φορών, για την αποπληρωμή έργων που υλοποιήθη καν 
στο πλαίσιο συγχρηματοδοτούμενων προγραμμάτων». 

20. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Συμπληρώνουμε την υπ' αριθμ. Οικ. 84337/4020/ 
24.11.2017 (Β' 4124) κοινή απόφαση των Υπουργών Οι¬ 
κονομίας και Ανάπτυξης - Υποδομών και Μεταφορών 
«Διάθεση πιστώσεων από το Πρόγραμμα Δημοσίων 
Επενδύσεων σε εποπτευόμενους Φορείς του Υπουργείου 
Υποδομών και Μεταφορών, για την αποπληρωμή έργων 
που υλοποιήθηκαν στο πλαίσιο συγχρηματοδοτούμενων 
προγραμμάτων», με την προσθήκη στην παράγραφο 1 
του αποφασιστικού μέρους αυτής υποπαράγραφο 1 .θ., 
ως εξής: 

(1 .θ.) Το έργο με ΚΑ. 2017ΣΕ06550001 και τίτλο «Η/Μ 
εγκαταστάσεις για την πλήρη λειτουργία του Τμήματος 
«Αγ. Αντώνιος - Ανθούπολη» της επέκτασης της Γραμμής 
2» (Τ.Ε. 2006ΣΕ06570002 και 2015ΣΕ065900020), που θα 
αντικατασταθεί από ενάριθμο με τον ίδιο τίτλο, μέχρι του 
ποσού των 8.116,957,51 ευρώ. 

Κατά τα λοιπά ισχύει, ως έχει, η υπ'αριθμ. Οικ. 84337/ 
4020/24.11.2017 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 20 Δεκεμβρίου 2017 
Οι Υπουργοί 

Αναπληρωτής Υπουργός 

Οικονομίας και Ανάπτυξης Υποδομών και Μεταφορών 

ΑΛΕΞΑΝΔΡΟΣ ΧΑΡΙΤΣΗΙ ΧΡΗΣΤΟΣ ΣΠΙΡΤΖΗΣ 

=τ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























